बच्चों, क्या तुम लोग ये बक्से मिनीवैन में रखने में मेरी मदद करोगे, प्लीज़?
फिर से बताइए, यह किसलिए है?
यह केटी के बेटे के जन्मदिन की पार्टी के लिए है।
फ़्रांसिस, तुम पानी की बोतलें ले आओगी, प्लीज़?
यह बाल मज़दूरी है।
मैव, क्या तुम पार्टी के बैग ले आओगी, प्लीज़?
जेसिपा और मेरे बीच घूरने की प्रतियोगिता चल रही है।
क्या सब चुप रह सकते हैं? मैं व्यस्त हूँ।
मैं कभी तुम लोगों से कुछ भी करने को नहीं कहती हूँ!
बच्चों! हमने इस बारे में बात की है। चलो चलें।
शुक्रिया, बच्चे।
पर अगर यह "सिल्विया के कार्यक्रम" हैं, तो हम क्यों कर रहे हैं?
सियार!
अपनी जगह जड़ हो जाओ।
जान, हमें जानवर नियंत्रण संस्था को बुलाना होगा।
मैं बार-बार फ़ोन करता हूँ और वे कहते हैं कि जब तक कोई लाश ना हो, यह उनकी समस्या नहीं है।
लाश क्या होता है?
उसका मतलब एक शव होता है। एक दिन तुम भी लाश बन जाओगी।
- साइमन! - क्या हम यह ना करें?
पर यह सच है।
- ठीक है। - ठीक है। चलो।
ठीक है।
क्या जेसिपा मेरा हॉट डॉग खा सकती है?
नहीं, नहीं। जेसिपा को कभी हॉट डॉग मत खिलाना।
बहुत देर हो गई।
प्लटॉनिक
घुटनों पर बैठो, बेवक़ूफ़!
हैप्पी बर्थडे सैम
आशा है तुम्हें बहुत मज़ा आया
युद्ध के लिए ऊर्जा
हैलो। यह लो।
यह बहुत चिंताजनक है।
- क्यों? - हम साइमन को बंदूकों से नहीं खेलने देते हैं।
शुक्रिया। अब तुम्हें कुछ और चाहिए? मुझे लगता है हम तैयार हैं।
- क्या मैं केक देख सकती हूँ? - हाँ।
हैप्पी बर्थडे, सैम!
हे भगवान। यह बहुत प्यारा है! प्यारा है ना?
यह बहुत प्यारा है।
शुक्रिया।
ठीक है। तो विल की शादी की तैयारी में आगे क्या करना है?
बस उबाऊ चीज़ें हैं।
मतलब, वाइन टेस्टिंग है, समारोह स्थल देखने हैं।
पर मुझे नहीं मालूम अब क्या होगा। मैं जानती हूँ जेना मन ही मन मुझसे नफ़रत करती है।
मतलब, क्या तुम उसे दोष दे सकती हो?
तुम और उसका मंगेतर उसकी मंगनी की पार्टी से आधे समय के लिए ग़ायब हो गए थे।
- तुम किसके पक्ष में हो? - उसके। मैं महिलाओं पर विश्वास करती हूँ।
ठीक है, पार्टी से जाने का विचार विल का था।
मैं उसे बार-बार वापस ले जाने की कोशिश करती रही।
मुझे वह नहीं मालूम था। ठीक है, फिर सब ठीक है।
जेना और मैं अभी एक दूसरे को नहीं जानते हैं।
हमें बस दोस्त बनने की ज़रूरत है और तब विल और मैं दोस्त रह पाएँगे।
- यह बहुत सरल है। - चलो भी।
तुम जेना की असली दोस्त नहीं बन पाओगी।
ठीक है। जानती हूँ। पर इसका मतलब यह नहीं है कि वह ऐसी दोस्त नहीं हो सकती है
जिसके साथ आप जाम पीने जाना चाहते हैं पर कभी नहीं जाते हैं।
ठीक है। यह अच्छा है। कम अपेक्षा रखो।
बहुत कम।
- तुम ठीक हो? - मुझे नहीं… नहीं।
मुझे नहीं पता… वह बच्चा क़ाबू से बाहर है। वह जो भी है। उसका नाम क्या है?
ठीक है। ठीक है, शांत हो जाओ। यह सामान्य है। तुम्हारा बेटा बस भोंदू है।
मूल रूप से, जॉनी 66 देश भर में ऐसे गैस्ट्रोपब खोलना चाहता है।
और यह पहला वाला है। यह वाक़ई अच्छा है, है ना?
तुम लोगों ने अभी तक इसका नामकरण किया है?
हाँ। मुख्यालय ने एक नाम तय किया है।
यह जॉनी 66 का संक्षिप्त रूप है।
इसका नाम "जे 6" है।
यह मुझे किसी चीज़ की याद दिलाता है।
मैं कल्पना भी नहीं कर सकता यह तुम्हें किसकी याद दिलाता है।
इसका नाम पसंद किया गया है। कहा जा रहा है, यह आसानी से याद रहने वाला नाम है।
मुझे तुम लोगों का नहीं पता,
- पर यह मुझे छह जनवरी की याद दिलाता है। - हाँ।
मैं वहाँ था, पर केवल इसलिए क्योंकि मैं डीसी में परिवार से मिलने गया था।
मुझे पता चला कि कुछ हंगामा हुआ है और अचानक मैं कैपिटल इमारत में पहुँच गया।
ख़ूबसूरत इमारत है।
तुम्हें लोगों को यह कहानी नहीं सुनानी चाहिए।
मैंने अपनी शर्ट उतार दी थी।
ख़ैर, विल। मुझे तुम पर बहुत गर्व है, यार।
मुझे तुम पर बहुत गर्व है! मतलब, यह देखो। तुम इस जगह को चला रहे हो।
तुम बिल्कुल एक पेशेवर महिला बॉस जैसे बन गए हो।
हाँ, बन गया हूँ। सच में बन गया हूँ।
मैं तुम्हारी आकर्षक बॉन-इवेर-कलाकार वाली बकवास से तंग आ चुका था,
पर तुम एक ख़ूबसूरत पूंजीवादी जानवर में बदल गए हो
- और मुझे अच्छा लग रहा है। - शुक्रिया, दोस्त।
मुझे भी बाकी सबकी तरह हैरानी है कि मुझे एक बड़ी कंपनी में काम करना अच्छा लग रहा है।
- यार, तुम पर जेना ने अच्छा असर डाला है। - हाँ।
- तुम बहुत बदल गए हो। - शुक्रिया।
पर मंगनी की पार्टी के बाद से मामला ठंडा हुआ है
या वह अभी भी तुमसे और सिल्विया से नाराज़ है?
नहीं, असल में उसने इसका ज़िक्र भी नहीं किया है। मेरे ख़्याल से वह मामला ख़त्म हो चुका है।
हाँ। मतलब, औरतें बिल्कुल ऐसे ही सोचती हैं।
वे बस मामलों को रफ़ा-दफ़ा हो जाने देती हैं, आसानी से।
- वे मन में कुछ भी नहीं रखती हैं। - नहीं, यह बकवास है।
सिल्विया और जेना एक दूसरे से नफ़रत करती हैं। वे बिल्लियों की तरह लड़ेंगी।
इस मामले को लेकर समस्या खड़ी करने की कोशिश मत करो, ठीक है?
यार, सिल्विया ने तुम्हारी मंगनी की पार्टी आयोजित की थी
और फिर उसने तुम्हें अगवा कर लिया और तुम पूरी पार्टी में नहीं थे।
तुम्हें मानना पड़ेगा कि जब तुम्हारी और तुम्हारी गर्लफ़्रेंडों की बात आती है,
सिल्विया का इतिहास बहुत अच्छा नहीं है।
मंगनी की पार्टी में जो हुआ, उसके लिए हम दोनों बराबर के ज़िम्मेदार हैं।
पर क्या यह किसी और के साथ हुआ होता?
ठीक है, हाँ।
मैं जेना और सिल्विया के साथ में बहुत ज़्यादा समय बिताने के बारे में परेशान चल रहा हूँ।
मुझे पता है तुम्हें क्या करना चाहिए, ठीक है? उन्हें एक दूसरे से बात मत करने दो।
उन्हें एक दूसरे के आसपास मत रहने दो। जब तक… तुम तीनों बेडरूम में साथ ना हो।
बढ़िया। अच्छी सलाह है। शुक्रिया।
सिल्विया और जेना के बीच हमेशा के लिए संपर्क ख़त्म कर दो।
मैं आख़िर कैसे… सिल्विया मेरी शादी की तैयारियाँ संभाल रही है।
अस्पष्ट पर सकारात्मक रहना। जैसे, "हाँ, हम बेशक भविष्य में साथ में समय बिताएँगे।
चलो कोई समय निकालते हैं।" फिर कभी समय मत निकालना।
- कभी समय नहीं निकालते हैं। - अच्छा।
अगर तुम नए शादी के आयोजक की तलाश में हो, तो मैं उपलब्ध हूँ।
अगर तुम किसी कम उम्र के योजनाकार की तलाश में हो,
तो मैंने हाल ही में जेनिफ़र गार्नर से फूल सजाने की एक मास्टरक्लास की थी।
मुझे "येस डे" फ़िल्म बहुत पसंद है।
यह कमबख़्त बैनर।
मैंने उनसे कहा था कि इसे ना टाँगें।
"एक शराबखाने का दिल, अमेरिका की आत्मा"?
इसका मतलब भी क्या है? यह बकवास है, है ना?
- हाँ, यह बहुत अच्छा नहीं है। - मैं कोई दार्शनिक नहीं हूँ,
पर मुझे लगता है एक शराबखाने का दिल उसकी शराब है।
अरे, तुम्हें आजकल किसी समय लकी पेनी आना चाहिए।
मैं देर रात को ऊँचे दर्जे का गैर-क़ानूनी, ऊँचे दाँव वाले जुए के खेल चला रहा हूँ।
और पता है मैंने उसका नाम क्या रखा है? "रेजीज़ गेम।"
मैं तुम्हें पासवर्ड भेज सकता हूँ।
क्या वह "विनी चेज़" है?
नहीं। क्या बकवास है?
- सच में। गज़ब। पहला अनुमान ही सही था। - तुम्हें किसने बताया?
पर मुझे सच में वहाँ तुम्हारी ज़रूरत है। वह शुक्रवार को साढ़े नौ बजे है।
हाँ, मैं बेशक भविष्य में तुम्हारे साथ समय बिताऊँगा।
- तुम वह पैंतरा आज़मा रहे हो! - यह हुई ना बात!
- हाँ, यह काम करता है। बढ़िया है। - असल में यह काफ़ी बढ़िया है।
- मुझे वाक़ई लगा था कि तुम आओगे। - जानता हूँ।
- बस ऐसे ही। - सही लग रहा है।
इसका स्वाद थोड़ा नट और काई और मिट्टी जैसा है।
क्या कोई फ़ैसले लेने से पहले हमें जेना का इंतज़ार करना चाहिए?
वह नहीं आ पाएगी।
क्यों नहीं? क्या हुआ?
वह सैन डिएगो में फँस गई है। वह भी काफ़ी निराश थी।
उसने कहा, "ओह, विल। काश मैं आ पाती। मैं नहीं आ सकती हूँ।"
ठीक है। और इसका उससे कोई लेना-देना नहीं है जो मंगनी की पार्टी में हुआ था?
मतलब, वह काफ़ी चिढ़ी हुई लग रही थी जब…
ओह, नहीं, नहीं, नहीं। नहीं। सब ठीक है।
उसके लिए बस हफ़्ते के बीच में एलए आना थोड़ा मुश्किल है, पता है।
सीईओ वाले काम।
मैं वाक़ई कोशिश करना चाहती हूँ कि वह और मैं दोस्त बनें, पता है
- हमारी दोस्ती के दायरे से बाहर। - बिल्कुल।
- यह वाक़ई मेरे लिए बहुत मायने रखता है। - उसे भी यह पसंद आएगा।
- मैं उससे बात करूँगी। - तुम्हें यह करने की ज़रूरत नहीं है।
तुम एक दूसरे से मिलोगी… तुम समय बिताओगी।
पता है, जब उसे लोगों से कहना पड़ता है कि वह उनके साथ समय बिताने के लिए व्यस्त है, उसे अपराध बोध लगता है।
पर तुम भविष्य में स्वाभाविक रूप से बहुत सारा समय
- साथ में बिताओगी। - ठीक है।
हाँ, वह बहुत दुखी थी कि वह सैन डिएगो में फँसी हुई है।
हाँ।
मुझे लॉस एंजेलेस आना बहुत पसंद है!
तो पता चला कि जेना शहर में है।
बताया यह गया था कि वह बहुत व्यस्त सीईओ है जिसके पास विल के दोस्तों के लिए कोई समय नहीं है।
और तुम उसका इंस्टाग्राम क्यों देख रही हो? ऑयस्टर शकिंग क्या होती है?
- एलियट। - शकिंग क्या होती है?
- सही जवाब। - क्योंकि विल ने मुझसे कहा
कि वह सैन डिएगो में थी। उसने मुझसे झूठ बोला।
ख़ैर, पता है, मुझे यक़ीन है वह ऐन मौके पर लिया गया फ़ैसला होगा।
नहीं, नहीं। यह बिल्कुल कोई ऐन मौके का फ़ैसला नहीं था। देखो।
- अह-हँ। - वे सब बस समय बिता रहे हैं।
- पॉला अब्दुल कौन है? - पॉला अब्दुल कौन है?
पता है क्या? मुझे समझ नहीं आ रहा तुम्हें परवाह भी क्यों है।
तुम वैसे भी लकी पेनी जाना नहीं चाहती हो। इसमें क्या बड़ी बात है?
मैं बताती हूँ कि क्या बड़ी बात है। अगर मैं जेना की दोस्त नहीं बन सकती,
तो उसका मतलब है कि मैं विल के साथ समय नहीं बिता पाऊँगी।
यह सच नहीं है। ऐसा नहीं होगा।
यही हुआ था जब पिछली बार उसकी शादी हुई थी।
मैं उसे दोबारा खोना नहीं चाहती हूँ। वह मेरे सबसे पुराने दोस्तों में से एक है।
अगर मैं अब उसकी जगह किसी और को दूँ, तो मुझे और उस नए दोस्त को
वहाँ तक आने में 25 साल लग जाएँगे जहाँ विल और मैं अभी हैं।
और तब तक, मेरा एक पैर क़ब्र में लटका होगा और किसे परवाह है?
अह-हँ। किसे परवाह है? हाँ।
ठीक है, प्लीज़, जान। यह महत्वपूर्ण है।
जैसे-जैसे हमारी उम्र बढ़ती है, हमारे पुराने दोस्त उतने ही ज़्यादा महत्वपूर्ण होते जाते हैं।
ठीक है। पता है क्या?
मुझे यक़ीन है कि विल बस फिर से मंगनी होने के बारे में उत्साहित है, पता है?
पता है, तुम और जेना अंत में दोस्त बन जाओगी।
बस थोड़ा समय दो। यह स्वाभाविक रूप से हो जाएगा।
…जब मैं "पिछवाड़े" के लिए इस आठ अक्षर के फ़्रेंच पर्यायवाची का इस्तेमाल करता हूँ।
नितंब क्या होते हैं?
- नितंब क्या होते हैं? - हाँ।
- हाँ! - तुम ग़लत हो।
जब विल किसी रिश्ते में होता है, उसका और मेरा रिश्ता हमेशा ख़राब हो जाता है।
मुझे बस बताओगे कि मैं क्या करूँ?
- प्लीज़, मुझे बता सकते हो कि मैं क्या करूँ? - जान, तुम्हें यह करने की ज़रूरत है।
तुम्हें कुछ नहीं करना है। उसका मन बदल जाएगा।
- उन्हें थोड़े समय के लिए अकेला छोड़ दो। - ठीक है। ठीक है, तुम सही हो।
मैं बस शांत रहूँगी।
हाँ। बस शांत रहो। शांत रहो।
अगर मैं बस प्लीज़… यह रहा! डेली डबल।
हम दाँव पर क्या लगाएँ, जेसिपा?
क्या? बिस्तर में नहीं।
- मैंने तुमसे कहा है, बिस्तर में नहीं। - सब ठीक है।
- उसे गर्माहट पसंद है। सब ठीक है। - बिल्कुल नहीं!
वह कहाँ गई? रुको, वह कहाँ गई?
नहीं, मत करो। मत…
जेसिपा, जेसिपा, तुम कहाँ गई? जेसिपा?
अरे, अरे! बस शांत रहो। शांत…
जेसिपा?
हैलो, पेंगुइनी। मैंने अभी डिनर के लिए साढ़े सात बजे की बुकिंग की…
सिल्विया? हैलो। तुम यहाँ क्या कर रही हो?
हाय, विलियम। काम कैसा था?
अच्छा था। मैं अभी जे 6 में था। चीज़ें अच्छे से बढ़ रही हैं।
तुम देवियाँ क्या कर रही हो?
हम बढ़िया हैं। हम किराए के कुछ विकल्प देख रहे हैं।
हाँ। इन किताबों में सारे सामान की सूची है
और मैंने सोचा कि अगर हम साथ में देखें, तो यह जल्दी हो जाएगा,
- ईमेल के बजाय, पता है? - हाँ।
इसमें इतनी सारी कमाल की चीज़ें हैं।
सिल्विया मेरी पसंदीदा चीज़ों के लिए मुझे टेअर शीट लेकर देगी।
बढ़िया। सिल्विया, तुम चाहती हो मैं तुम्हें नीचे ले जाऊँ और पार्किंग वैध करवाने में
तुम्हारी मदद करूँ? उसे ठीक से समझना थोड़ा मुश्किल हो सकता है।
नहीं। हमें अभी भी बहुत सारी चीज़ें तय करनी हैं, तो नहीं।
ओह, धत्, मुझे ज़रा देर इजाज़त देना।
- मुझे यह फ़ोन उठाना होगा। - कोई बात नहीं।
ऊह, ला, ला।
तुम आख़िर यहाँ क्या कर रही हो?
मेरा काम। क्या मैंने तुम्हें नहीं बताया था कि मैं जेना से मिल रही हूँ?
ओह, हा हा हा।
यह बहुत… यह कमबख़्त "फ़ेटल अट्रैक्शन" फ़िल्म जैसी बकवास है,
जो तुम अभी यहाँ कर रही हो।
तुम जेना और मुझे अलग रखने की कोशिश क्यों कर रहे हो?
शायद इसलिए क्योंकि तुमने मेरे अब तक के हर रिश्ते में दख़ल दी है।
तुम क्या बात कर रहे हो?
मैं बात कर रहा हूँ कि कैसे तुम ख़ुद को रोक नहीं पाती हो। तुम एक मैकेनिक की तरह हो।
तुम बोनट खोलकर देखती हो और अचानक, तुम्हें ये तमाम समस्याएँ मिल जाती हैं
- जो वहाँ पहले नहीं थीं। - क्या चल रहा है? क्या यह उस लड़की के बारे में है?
- यही बात है? तुम दोबारा उसकी तरफ़ जा रहे हो? - तुम अभी यह कर रही हो।
मैं इसी की बात कर रहा हूँ! देखो। मुझे लगता है कि सब मुझसे सहमत होंगे
कि सबकी ज़िंदगियाँ बहुत ज़्यादा आसान हो जाएँगी
अगर तुम और वह तुम्हारी बाकी की ज़िंदगी के लिए एक दूसरे से कोई संपर्क ना रखें।
मैंने इससे ज़्यादा बेवक़ूफ़ाना बात कभी नहीं सुनी है।
मैं तुमसे दोस्ती रखते हुए तुम्हारी पत्नी से नाता नहीं तोड़ सकती हूँ।
क्यों? अगर मुझसे पूछो, तो यह बहुत सीधी-सादी बात है।
क्या मुझे तुम्हें यह समझाना पड़ेगा? तुमने देखा था कि पार्टी में उसकी क्या प्रतिक्रिया थी।
वह स्पष्ट रूप से नाराज़ थी कि हम साथ में बाहर गए थे।
वह नाराज़ नहीं थी। उसने तब से इसका ज़िक्र भी नहीं किया है।
- उसने इस बारे में सोचा भी नहीं है। - हे भगवान!
एक औरत होने के नाते, मैं तुम्हें बता सकती हूँ कि वह अभी भी नाराज़ है।
- मुझे समझाने की कोशिश मत करो। - मैं तुम्हें पूरा दिन समझाऊँगी!
तुम्हें किसी को कुछ भी नहीं समझाना चाहिए।
अगर तुमने जेना और मुझे साथ में समय नहीं बिताने दिया, तुम्हें पता है क्या होगा?
उसे लगेगा कि तुम कुछ छुपा रहे हो, वह मुझसे नफ़रत करेगी
और तुम और मैं फिर से दोस्त नहीं रहेंगे।
तुम्हें नहीं लगता तुम इस बारे में कुछ ज़्यादा नाटकीय बन रही हो?
मुझे नहीं लगता। तुम फिर से शादी करने वाले हो।
अगर इस बार हम दोस्त बने रहना चाहते हैं,
तो हमें सामान्य, वयस्क चीज़ें करनी होंगी,
जैसे युगल डिनर और वैसी बकवास।
ठीक है। तुम कमबख़्त युगल डिनर करना चाहती हो?
- चलो कमबख़्त युगल डिनर करते हैं। - मैं बहुत बेताब हूँ। कल रात।
- चलो कमबख़्त युगल डिनर करते हैं। - मुझे कमबख़्त मंज़ूर है।
बढ़िया। सात बजे। मेरे घर पर।
बढ़िया। सात बजे, तुम्हारे घर पर। युगल डिनर कमबख़्त होगा।
बढ़िया। क्या कुछ है जो वह नहीं खा सकती?
वह कहती है कि उसे ग्लूटेन से एलर्जी है। पर उसे नहीं है।
- मैं उसका क्या करूँ? - वही जो मैं करता हूँ, कुछ नहीं।
- बढ़िया। - तुम बस उसे कमबख़्त मान लो।
- गज़ब। - हे!
- हाय! - हैलो। फ़ोन कैसा था?
बढ़िया। ख़ैर, पेंगुइनी, कल हम इनके साथ युगल डिनर पर जाएँगे।
मुझे युगल डिनर बहुत पसंद हैं।
किसे नहीं हैं?
मैं ग्लूटेन नहीं खाती हूँ।
बढ़िया। बस हम चार।
- हाँ। मैं उत्साहित हूँ। - बढ़िया।
गज़ब। यह काफ़ी सारा खाना है।
मैं चाहती थी कि यह ख़ास हो।
उनके साथ यह हमारा पहला युगल डिनर है और विल को नहीं लगता यह सफल होगा।
मैं उसे दिखाना चाहती हूँ कि हम चार एक साथ अच्छा समय बिता सकते हैं
और विल को नहीं पता कि वह क्या बात कर रहा है।
ख़ैर, मुझे ख़ुशी है कि तुमने शांत रहने की मेरी सलाह मान ली।
ठीक है। एक स्टार्टर खाओ और मुझे मेरा काम करने दो, ठीक है?
ठीक है। हाँ।
ठीक है।
तुम इन्हें दरवाज़े तक ले जा रही हो?
- हे! - हाय।
- हे! कैसी हो? - हाय। स्वागत है। कैसे हो?
- ओह, हाय। - हाय। तुम्हें देखकर अच्छा लगा।
- यह लो। - देखो ज़रा।
- शुक्रिया। देखो ज़रा। शुक्रिया। - कोई दिक़्क़त नहीं है।
- हमें बुलाने के लिए शुक्रिया। - ज़रूर।
- हमें बहुत ख़ुशी है कि हम आख़िरकार यह कर रहे हैं। - हाँ!
हमने यह पहले कभी क्यों नहीं किया है?
ख़ैर, पता है, हम एक दूसरे शहर में रहते हैं।
साथ ही, यह हर समय काम करती रहती है।
तुम भी बहुत देर तक काम करते हो, विलियम।
- हाँ। - असल में चार्ली बहुत काम करता है।
यह एक वक़ील है।
हाँ। और काम के मामले में
तुम भी कम नहीं हो, जान।
यह कहना ठीक रहेगा कि हम सब बहुत काम करते हैं।
- हाँ। - हाँ। वयस्क ज़िंदगी ऐसी ही होती है।
हाँ। बस वह काम करने में ज़िंदगी लगा दो जिसकी तुम्हें परवाह नहीं है।
ख़ैर, तुम ऐसा महसूस नहीं करते हो। मतलब, बियर तुम्हारा जुनून है।
यह सच है। जुनून है।
हाँ।
- तुम ग्लूटेन रहित फ़ोकाशिया ब्रेड खाना चाहोगी? - अभी?
- हाँ। अंदर आओ! जाम पीओ। हाँ। - हाँ।
- हाँ, चलो चलें। - मैं तुम्हारे लिए वाइन लाता हूँ।
हमें अभी कुछ नियम तय कर लेने चाहिए।
- नियम, सच में? मेरे घर में? - हाँ। बिल्कुल।
मेरे पिछले रिश्तों के बारे में कोई बात मत करना।
विल के इतिहास की जानकार मत बनना। मेरे बारे में विशेषज्ञ मत बनना, ठीक है?
विशेषज्ञ। इसका क्या मतलब है?
इसका मतलब उस छोटे भाषण से है जो तुमने अभी दिया कि मुझे बियर कितनी पसंद है।
- भाषण? - वह कमबख़्त किसी टेड टॉक जैसा था, ठीक है?
बस ऐसा मत दिखाना कि तुम मेरे बारे में सब जानती हो।
पर मैं तुम्हारे बारे में वाक़ई सब जानती हूँ। "पेंगुइनी" के स्रोत के अलावा।
हमें पेंगुइन पसंद हैं। वे कमबख़्त प्यारे होते हैं, ठीक है? बस यही है। बस यही है।
साथ ही, बस उसके साथ बुरा बर्ताव मत करना, प्लीज़।
पता है क्या, मैं… असल में, याद दिलाने के लिए शुक्रिया।
- कभी-कभी लोगों को याद दिलाना पड़ता है। - मैं आभारी हूँ।
यह खाना देखो।
तो, तुम और विल साथ में कॉलेज में पढ़े हो। तब यह कैसा था?
यह ऐसा ही था।
हाँ।
किन मायनों में?
मुझे पता नहीं। मतलब, यह बहुत पहले की बात है।
वैसे भी मैं उस समय के बारे में नहीं सोचती हूँ।
मैं विल के इतिहास की जानकार नहीं हूँ।
ठीक है, लड़कों।
मैं वादा करती हूँ कि पूरी रात शादी के बारे में बात नहीं करूँगी, पर…
सफ़ेद घोड़े वाली बग्घी के बारे में कोई सफलता मिली?
क्या? और विल चमकीला कवच पहनकर आएगा?
माफ़ करना। मैं नहीं… मैंने इससे पहले इस बारे में कुछ नहीं सुना है।
नहीं, असल में यह सच नहीं है। हमने इस बारे में बात की थी।
हमने पक्का इस बारे में बात की थी क्योंकि यह हमारे लिए एक बड़ी प्राथमिकता है, पता है?
कि हम,
हम एक घोड़ा गाड़ी में समारोह स्थल से निकलेंगे।
साथ में, पता है…
सफ़ेद कबूतर आसमान में छोड़े जाएँगे और लोग हम पर फूल बरसाएँगे
और लोग वे लंबी, बिगुल जैसी चीज़ें बजाएँगे,
जिनसे बैनर नीचे लटके होंगे। एक तरह से "सिंडरेला" वाले पल की तरह।
सिंडरेला वाले पल की तरह। मैंने पक्का इस बारे में बात की थी।
मुझे यक़ीन है, पता है? तुम सीधे मुझे देख रही थी।
पर कभी-कभी तुम वैसा भी करती हो जहाँ तुम एक इंसान को देख रही होती हो,
पर तुम्हारा दिमाग़ कहीं और होता है।
- शायद। - पता है क्या?
- तुम सही हो। - हाँ।
मुझे बस अभी समझ आ रहा है। मुझसे ग़लती हो गई। मैंने इस मामले में ग़लती कर दी।
मुझे माफ़ करना। मेरे दिमाग़ में बस इतनी सारी चीज़ें चल रही हैं।
पता है, मैं काम पर चीज़ें याद रखने के लिए एक छोटी सी तरक़ीब आज़माती हूँ।
अच्छा। वह क्या है?
मैं चीज़ें लिख लेती हूँ।
मतलब, हर समय।
मैं इसे लिख लूँगी। मैं "चीज़ें लिखो" लिख लूँगी।
हाँ। यह बढ़िया है।
बुद्धिमान। बुद्धिमान सोच है।
- शुक्रिया। हाँ। शुक्रिया। - तुम्हारा स्वागत है। हाँ।
हे भगवान, उसने अपनी सारी ग़लती मुझ पर थोप दी।
उसने घोड़ा-गाड़ी तुम पर थोप दी।
मेरे ख़्याल से मुझे इतनी घिसीपिटी चीज़ याद रहेगी।
ख़ैर, तुमने इसका बतंगड़ ना बनाकर ठीक किया।
मैं इसे लिख लेती हूँ।
हाँ, वह कुछ ज़्यादा ही था।
मतलब, वह सच में घोड़ा-गाड़ी से नहीं जाना चाहता है, है ना?
विल वैसा है ही नहीं।
पता है क्या? दिल जो चाहता है, वह चाहता है।
जो भी हो। लगता है हम कभी भी युगल दोस्त नहीं बन पाएँगे
और विल और मैं धीरे-धीरे दूर हो जाएँगे।
हाँ, ख़ैर, जो भी हो, यह शाम ख़त्म हो जाएगी, तो वह सुकून की बात है।
यह कितना रोमांचक है कि तुम लोग एक नई चेन की शुरुआत कर रहे हो।
हाँ। मेरे लिए यह क़रीब से देखना वाक़ई बढ़िया है कि जॉनी 66 कैसे काम करता है।
ख़ासतौर से इसलिए, पता है, क्योंकि एक दिन मैं अपनी ख़ुद की बार खोलूँगा।
- कुछ नया सोच रहे हो? - हाँ, एक तरह से।
मेरे ख़्याल से विल के लिए एक लक्ष्य होना अच्छी बात है,
चाहे वह सक्रिय रूप से उस पर काम नहीं भी कर रहा हो।
हाँ। यह मेरे लिए अच्छा है।
नहीं, मेरी मंशा अपमान करने की नहीं थी।
- यह बस एक कथन है। एक तथ्य की तरह। - नहीं। इसमें अपमानजनक क्या है?
ऐसा लक्ष्य होना अच्छा है जिसे पाने के लिए आप काम नहीं कर रहे हों।
- इस समय तुम्हारा ध्यान जे 6 पर केंद्रित है… - हाँ, यह बढ़िया है।
- मेरा सारा ध्यान जे 6 पर केंद्रित है। - हाँ।
मैं समझती हूँ।
सुना है तुम विल को गॉल्फ़र बना रही हो।
हाँ। हाँ, यह क्लब में सीख रहा है।
- गज़ब। - पता है,
- मैव गॉल्फ़ सीखना चाहती है। - सही कहा।
हाँ, हमारी सबसे छोटी लड़की, पर वह स्पोर्ट की शौक़ीन नहीं है और उसके लिए बहुत सारा सामान चाहिए।
हाँ, उसने 18 महीने की उम्र तक चलना शुरू नहीं किया था,
क्योंकि उसे दिलचस्पी नहीं थी, तो…
- सच है। - मैं पाँच महीने की उम्र में चलने लगी थी।
- क्या? - रुको, क्या? सच में?
हाँ।
मैंने पहले कभी ऐसा कुछ नहीं सुना है।
क्योंकि यह सच या सही नहीं है।
यह एक कहानी है जो इसका परिवार सुनाता है।
यह पाँच महीने की उम्र में चलने लगी थी।
नहीं, यह कोई कहानी नहीं है। यह सच है।
यह एक तथ्य है। मैं पाँच महीने की उम्र में चलने लगी थी।
मज़ेदार तथ्य है, मैं अपने जन्म के समय अपनी माँ की योनि से जेट स्की पर सवार होकर निकला था।
हाँ, पता है, तुम मज़ाक कर सकते हो,
पर, पता है और क्या है? मैंने एक साल की उम्र में आइस स्केटिंग सीखी थी।
हाँ।
देखो, ये छोटी-छोटी कहानियाँ हैं जो तुम्हारा परिवार ख़ुद को सुनाना पसंद करता है,
मेरा मतलब समझ रही हो? पर ये सच नहीं हैं।
तुम्हें ये चीज़ें लोगों को ऐसे नहीं बतानी चाहिए जैसे ये सच हों। मेरा मतलब समझ रही हो?
मेरे परिवार के पास भी ऐसी कहानियाँ हैं।
मेरी है कि मैं छह साल की उम्र तक डायपर पहनता था।
मैंने नहीं पहने हैं, पर वह लोगों को बताती हैं कि मैं पहनता था।
यह कोई कहानी नहीं है। कहानी होती है जैसे हर्क्युलीस की है।
कहानी जैसे "मोआना" की है।
पता है, ये… जबकि ये वे चीज़ें हैं जो हुई हैं, जो मैंने की हैं।
"मोआना" एक पिक्सार फ़िल्म है और साथ ही, तुमने वह नहीं किया था।
अगर किया होता, तो "सबसे कम उम्र में चलने और आइस स्केटिंग" करने के लिए
तुम्हारा नाम "गिनेस बुक ऑफ़ वर्ल्ड रिकार्ड्स" में होता।
जहाँ तक मुझे पता है, तुम्हारा नाम उसमें नहीं है। अगर होता, तो तुम उसका ज़िक्र कर चुकी होती।
- गिनेस बुक की बात पर… - सही कहा।
मेरे पर-अंकल, लैरी का नाम सच में "गिनेस बुक ऑफ़ वर्ल्ड रिकार्ड्स" में था
क्योंकि उनके पास एक तोता था जो स्कूटर चला सकता था।
तुम कहते हो कि तुम बस उनकी महक से बता सकते हो कि हॉप्स कहाँ से हैं
- और वह सच में नामुमकिन है। - नहीं है।
मैं बता सकता हूँ क्योंकि हॉप्स को सूँघना मेरा काम है और मैं उसमें बहुत अच्छा हूँ।
एक बार सूँघने की प्रतियोगिता में मैंने सच में एक कुत्ते को हरा दिया था।
- कुत्ते को हरा दिया था। बहुत प्रभावशाली है। - सच में।
वह इसलिए है क्योंकि कुत्ते सूँघने में अच्छे होते हैं।
यह ऐसा कहने जैसा हो गया कि तुमने एक साल की उम्र में पैदल रेस में एक चीते को हरा दिया था।
एक साल के बच्चे के लिए आइस स्केट मिलते भी कहाँ हैं?
- क्या तुमने किसी मोची से ख़ास बनवाए थे? - यह देखो।
क्योंकि वह वास्तविक नहीं है क्योंकि एक साल के बच्चे आइस स्केटिंग नहीं करते हैं।
एक साल के बच्चे के लिए पैराशूट ढूँढने जैसा हो गया।
- ऐमेज़ॉन, आइस स्केट, एक साल की उम्र। - यह एक कॉस्ट्यूम है।
यह एक हैलोवीन कॉस्ट्यूम है, ताकि एक बच्चा आइस-स्केटर होने का नाटक कर सके
क्योंकि असली ज़िंदगी में ऐसा नहीं होता है।
मेरे ख़्याल से बेसन की ग्लूटेन रहित ब्राउनी लगभग तैयार हो गई हैं।
जाने दो। दस मिनट और हैं।
बढ़िया।
- यह मज़ेदार है। - अफ़सोस की बात है।
पता है, यह छह साल की उम्र में गाड़ी चला सकती थी।
बहुत-बहुत शुक्रिया।
हाँ। हमें बुलाने के लिए बहुत-बहुत शुक्रिया, सिल्विया।
- बहुत मज़ा आया, हाँ। - सियार!
- कोई हिलना मत! - ओह, धत्।
दफ़ा हो जाओ यहाँ से!
यह बहुत बढ़िया था। यहाँ आने के लिए बहुत-बहुत शुक्रिया।
- हाँ, यह बढ़िया था। - हाँ।
- हाँ। मज़ेदार। लज़ीज़। लज़ीज़ खाना था। - यह शानदार था।
- इतनी दूर आने के लिए शुक्रिया। - बिल्कुल! हाँ।
- यह फिर से करते हैं। - हाँ।
- आराम से चलाना, दोस्तों। यह शानदार था। - अलविदा।
- ध्यान रखना। - तुम सबसे मिलकर बहुत अच्छा लगा। ठीक से रहना!
बाय!
हे। मैं… मुझे नहीं…
- रुको। माफ़ करना। - ओह, हाँ। हाँ। नहीं, नहीं।
आज रात के लिए माफ़ी चाहता हूँ, ठीक है?
नहीं, मैं भी माफ़ी चाहती हूँ।
मुझे पता नहीं उस चलने वाली बात को लेकर मैं इतना अड़ क्यों गई थी।
शायद… बात बस यह है कि मैं तुम्हारे सामने इसका ज़िक्र पहले भी कर चुकी हूँ,
तो मुझे हैरानी हुई कि तुमने उसका खंडन किया।
ख़ैर, मुझे नहीं करना चाहिए था। वह बेवक़ूफ़ाना था।
पता है, मुझे अफ़सोस है।
मैं वहाँ नहीं था जब तुमने चलना सीखा था या आइस स्केटिंग करना,
पता है, या और कुछ भी।
मेरे ख़्याल से मुझे तुम्हारी और सिल्विया की दोस्ती से डर लगता है।
तुम उसके साथ अपने आम स्वभाव से अलग बर्ताव करते हो।
और मैं जानती हूँ कि तुमने उसे घोड़ा-गाड़ी के बारे में नहीं बताया था। मैं बेवक़ूफ़ नहीं हूँ।
मैं जानती हूँ तुम ऐसी चीज़ों के आदी नहीं हो।
शायद इसीलिए मैंने बुरा बर्ताव किया था।
ख़ैर, मैंने भी आग में घी डाला। ठीक है, मुझे माफ़ करना, मैंने तमाशा कर दिया था।
मुझे वह नहीं करना चाहिए था।
शायद मेरे सैन डिएगो वापस जाने से पहले मेरे और सिल्विया के लिए कल रात
बाहर जाना अच्छा रहेगा। बस हम दोनों।
मतलब, क्या सिल्विया को जानना तुम्हारे लिए इतना महत्वपूर्ण है?
यह निर्भर करता है। क्या वह तुम्हारे लिए उतनी महत्वपूर्ण है?
मतलब, अगर तुमने उसे आमंत्रित किया, तो वह बहुत ख़ुश हो जाएगी।
क्या मैंने तुम्हें बताया है कि मैंने दो साल की उम्र में विंड सर्फ़िंग सीखी थी?
गज़ब। वह तुमने "फ़्री सोलो" के अंदाज़ में
पहली बार एल कैपिटैन पर चढ़ने के बाद किया था या पहले?
- बाद में। - गज़ब।
- बहुत बाद में। - गज़ब।
- मेरी पत्नी बहुत प्रभावशाली होगी। - जानती हूँ। हाँ।
मैं उसके लिए उत्साहित हूँ।
रुको।
हे भगवान। यह जर्मन ऑफ़िस से है।
उन्हें "हेल-ओ" कहना।
हैलो, जोहान 66।
हाँ।
- हैलो। - तो तुम शायद यह पहले से जानते हो,
पर जेना ने मुझे डिनर पर आमंत्रित किया है।
हाँ, मैं जानता हूँ।
क्या हम कल रात जो हुआ, उसके बारे में बात कर सकते हैं?
हाँ, हमें शायद करनी चाहिए। देखो, मैं जेना से प्यार करता हूँ,
पर वह तुमसे और मुझसे बहुत अलग है
और जब हम साथ में होते हैं, ये फ़र्क और स्पष्ट दिखाई देने लगते हैं
और इससे मुझे संकोच होता है।
क्या तुम किसी पत्रिका से पढ़ रहे हो?
यार, मैं जेना को वाक़ई पसंद करती हूँ, ठीक है?
तुम्हें उस सबकी चिंता करने की ज़रूरत नहीं है।
तुम्हें घोड़ा-गाड़ी का विचार बेवक़ूफ़ाना लगता है, ठीक है? मान भी लो।
देखो, वह मेरी पसंद नहीं है,
पर अगर जेना को उससे ख़ुशी मिलती है, तो किसे परवाह है कि मैं क्या सोचती हूँ?
मुझे है। देखो, यही समस्या है।
वह जे.लो वाला भाषण और घोड़ा-गाड़ी।
जब मैं तुम्हारे आसपास होता हूँ, मैं तुम्हारे नज़रिये से देखता हूँ
और इससे मैं जेना के प्रति अपमानजनक हो जाता हूँ और वह मुझे पसंद नहीं है।
और इसीलिए मैं तुम लोगों को दूर रखने की कोशिश कर रहा था, पता है?
ठीक है। क्या कोई नियम हैं जिनके बारे में मुझे पता होना चाहिए?
क्या कोई शब्द हैं जो तुम नहीं चाहते कि मैं इस्तेमाल करूँ?
क्या तुम मुझ पर चिल्लाओगे अगर मैंने ज़िक्र किया कि तुम्हें कॉलेज में पिज़्ज़ा पसंद था?
देखो, मैं ग़लत था और तुम सही थी।
मैं चाहता हूँ कि तुम लोग दोस्त बनो। तुम दोनों मेरे लिए बहुत महत्वपूर्ण हो
और तुम्हें बाकी किसी से भी बेहतर पता होना चाहिए,
कि कॉलेज में मुझे कैलज़ोन ज़्यादा पसंद थे।
चलो "मैं सही थी" पर वापस चलते हैं। हम बहुत जल्दी उससे आगे बढ़ गए।
क्या तुम फिर से कह सकते हो? माफ़ करना? क्या कहा?
हाँ, बातचीत का वह हिस्सा ख़त्म हो चुका है।
डिनर पर मज़े करना। जल्द बात करते हैं। बाय।
तो विल ने अभी मुझे बताया कि तुम एक वक़ील थी। मुझे कोई अंदाज़ा ही नहीं था।
हाँ, मैं लॉ स्कूल गई थी। वह सच है।
दरअसल मैं चार्ली से वहीं मिली थी।
क्या तुमने कभी वक़ालत की थी?
कुछ सालों के लिए
और फिर मुझे बच्चा हुआ और फिर और बच्चे हुए और…
सच में, आज के ज़माने में, आप सोचेंगे कि हम चुनने की इस बकवास से
- आगे आ चुके होंगे। - बिल्कुल।
एक औरत होना सच में बहुत मुश्किल है।
आपको विलक्षण होना पड़ता है पर फिर भी, किसी तरह आप हमेशा ग़लत होते हैं।
आपको पतला होना चाहिए, पर बहुत पतला नहीं।
आपको बॉस होना चाहिए, पर बहुत सख़्त नहीं हो सकते।
क्या यह "बार्बी" फ़िल्म से है?
मुझे बहुत पसंद है। बहुत पसंद है। तुमने देखी है?
हाँ, मैव मुझे ज़बरदस्ती लेकर गई, क़रीब आठ बार, पता है?
वह…
लोगों को बहुत पसंद आई। लोगों को वह फ़िल्म बहुत पसंद है।
- बहुत अच्छी है। हाँ। - वह बढ़िया थी।
- मुझे बुलाने के लिए शुक्रिया। - हाँ।
मुझे इस रेस्तराँ के बारे में बताने के लिए शुक्रिया। यह बहुत अच्छा है।
अगर जाने की जल्दी ना हो, तो हम पास में एक जेलाटो की दुकान में जा सकते हैं।
तुम जानती हो मुझे पार्टी करना पसंद है।
वह डेल टाको का प्रमुख है।
उस आदमी को लगता है कि उसने बरीटो को ईजाद किया था। असली केन है।
हे भगवान। मुझे केन जैसे आदमियों से नफ़रत है।
- मैं… मैं उस बंदे से बात नहीं करना चाहती। - ठीक है, हाँ।
चलो बाथरूम चलते हैं। मैं तुम्हें आड़ देती हूँ।
वह बढ़िया रहेगा। शुक्रिया।
ठीक है।
पता है, सिल्विया, मुझे मानना पड़ेगा,
मैं तुम्हें जानने को लेकर थोड़ा घबरा रही थी।
पता है, मैं भी। मैं वाक़ई चाहती थी कि हमारी अच्छी बने।
हाँ, मतलब, तुम और विल एक दूसरे को लंबे समय से जानते हो
और तुम्हारी तुलना में, मैं स्कूल में नई बच्ची हूँ।
- प्लीज़, उससे फ़र्क नहीं पड़ता। - पड़ता है। नहीं, विल तुमसे प्यार करता है
और तुम लोग साथ में कितनी मस्ती करते हो।
तुम मज़ाकिया और सुंदर और सहज हो और, हैलो, ख़ूबसूरत हो।
कौन थोड़ा घबराएगा नहीं?
नहीं। मुझे तुमसे घबराना चाहिए, मिस सीईओ। प्लीज़।
शायद मुझे हमेशा से तुम दोनों से थोड़ी जलन रही है,
पर अब जब मैं तुम्हें जान गई हूँ, मुझे समझ आ गया है कि वह सब मेरी कल्पना थी।
- बिल्कुल थी। - तुम बस एक आम इंसान हो।
मैं सबसे आम इंसान हूँ जिससे तुम कभी भी मिलोगी।
जानती हूँ। मतलब, तुम कुछ नहीं हो।
क्या?
उप-शीर्षक अनुवादक : मीनू